Vážení rodičia,

v utorok 11.9 na triednych aktívoch 2 – 9 ty ročník, budete môcť zaplatiť v triede v hotovosti príspevok do združenia v nezmenenej výške viac ako už 6-ty rok na školský rok. **1. ŽIAK 20 EUR, 2. ŽIAK 10 EUR**. Rodičia prvých ročníkov môžu uhradiť príspevok doručením do triedy počas týždňa. **Dôležité:** Z príspevkov vzniká základný príjem združenia na školský rok, z ktorého sa hradia každoročne výdavky pre žiakov na materiál pre voľnočasové krúžky (do 2500 EUR), požiadavky pre I. a II. stupeň, ktoré nemôže škola uhradiť z rozpočtu školy (napr. odmeny za olympiády, rôzne akcie organizované školou, za súťaže počas a na konci školského roka, pasovačka prvákov, materiál pre školský klub a mnohé ďalšie, ktoré každoročne organizuje škola (do cca 3500 EUR ). Aj tento školský rok bude z celkovej vyzbieranej sumy príspevkov za triedu určených 20 % do triedy (celkovo potrebných do 1400 EUR na 23 tried). Z príspevkov sa ďalej hradí vedenie bankového účtu časti roka a určité náklady na akcie organizované o.z. ( napr. jarné upratovanie, Naše Mesto, finančné spolupodieľanie sa na získaných projektov a na iné aktivity združenia). Každé získané EURO obraciame viackrát. Príjmy do združenia sú aj z iných zdrojov – rôzne dotácie, granty, sponzoring a dary mimo školy. Príjmom do združenia sú aj financie získané poukázaním z 2% zo zaplatenej dane príjmu. V roku 2018 za rok 2017 by združenie malo obdržať od Združenia FIYO cez 3000 EUR, ktoré poukázalo okolo 80 fyzických alebo právnických osôb. Na podporu obnovy prevádzky bazéna je rezervovaných 7340 EUR.

Naše občianske združenie aktívne už 5-ty rok, v roku 2017 vybudovalo vonkajšiu gymnasticko - cvičiacu plochu v športovom areály zo zdrojov viacerých dotácii a darov získaných od občanov športového areálu, zriadilo klubovňu s nadštandardným vybavením pre žiakov 5 až 9- teho ročníka, ktorú môžu využívať každý deň od 14:00 hod. Vybavenie obsahuje pingpongový stôl, vzdušný hokej, stolný futbal, biliard, elektronické šípky, množstvo hier, modelov na vyrábanie, 3D Puzzle, sedaciu časť, relaxačnú časť, TV, repro a ďalšie v celkovej hodnote vyše 6 600 EUR. Od októbra 2018 bude športový areál vybavený ďalším futbalovým ihriskom na trávnatej ploche, umožňujúcim meniť polohu a veľkosť, bude osvetlená bežecká dráha 8 - solárnych lámp. Financie na tieto projekty boli získané združením z projektov, sponzoringu, darov v celkovej výške presahujúcej na materiál 11 000 EUR. Práce na osvetlení boli realizované množstvom dobrovoľníkov z okolia a firiem, mantinely a futbalové bránky sú vyrobené sponzora. Hradený bol len materiál od Nadácie VÚB.

Prečo to všetko naše združenie robí? Odpoveď je veľmi jednoduchá, pre naše deti.

Poznáte obdobne aktívne združenie na základné škole v Bratislave? Ak áno, spojte ma s nim, aby sme si vymenili skúsenosti a posunuli sa ďalej.

**Pevne verím, že rodičia ochotne a čo najskôr podporíte príspevkami vznik nového základného finančného obnosu o.z., ktorým budeme môcť podporovať naše deti – našu budúcnosť.**

Ďakujem všetkým za podporu a hlavne ľuďom, ktorí pomáhajú združeniu, napriek tomu, že v škole nemajú žiaka. Veľmi si to vážim. Nie je ich málo.

S pozdravom

Martin Gabaj, o.z.